**Budapest Főváros VIII. kerület Józsefvárosi Önkormányzat**

**Városgazdálkodási és Pénzügyi Bizottsága**

**JEGYZŐKÖNYVI KIVONAT**

Készült: A **Városgazdálkodási és Pénzügyi Bizottság 2017. január 16-án** (hétfő) **13.00 órai** kezdettel a Józsefvárosi Polgármesteri Hivatal III. emelet 300-as termében megtartott **1. rendes** üléséről

**1/2017. (I.16.) sz. Városgazdálkodási és Pénzügyi Bizottság határozata**

**(12 igen, 0 nem, 0 tartózkodás szavazattal)**

A Városgazdálkodási és Pénzügyi Bizottság az alábbi napirendet fogadja el:

**Napirend**

**1. Beszerzések**

*(írásbeli előterjesztés)*

1. Javaslat az „Újszülött ajándékcsomagok” tárgyú beszerzési eljárás eredményének megállapítására

*Előterjesztő:**Sántha Péterné - alpolgármester*

**2. Gazdálkodási Ügyosztály**

*Előterjesztő: dr. Galambos Eszter - ügyosztályvezető*

*(írásbeli előterjesztés)*

1. Javaslat közterület-használati kérelmek elbírálására
2. Tulajdonosi hozzájárulás Budapest VIII. kerület, Reguly Antal utca 31. számú ingatlanra leágazó gáz elosztóvezeték kiépítéséhez
3. Tulajdonosi hozzájárulás a Budapest VIII. kerület, Múzeum utca 19. számú ingatlanra kapubehajtó építéséhez

**3. Józsefvárosi Gazdálkodási Központ Zrt.**

*(írásbeli előterjesztés)*

1. Javaslat az Új Teleki téri Piac C jelű üzlethelyiségének pályázat útján történő hasznosítására

*Előterjesztő: Mach József - piacvezető*

1. Javaslat a Városgazdálkodási és Pénzügyi Bizottság 1300/2016. (XII.19.) számú határozatának visszavonására, fakárral kapcsolatos kártérítési igény elbírálására

*Előterjesztő: Ács Péter - városüzemeltetési igazgató*

**4. Zárt ülés keretében tárgyalandó előterjesztések**

*(írásbeli előterjesztés)*

1. Javaslat „Budapest Főváros VIII. kerületének területén üzemelő térfigyelő rendszer karbantartási és hibajavítási munkái” tárgyú közbeszerzési eljárás eredményének megállapítására

*Előterjesztő: Bajusz Ferenc - a Közterület-felügyeleti Ügyosztály vezetője*

**1. Beszerzések**

*(írásbeli előterjesztés)*

**Napirend 1.1. pontja: Javaslat az „Újszülött ajándékcsomagok” tárgyú beszerzési eljárás eredményének megállapítására**

*Előterjesztő: Sántha Péterné – alpolgármester*

**2/2017. (I.16.) sz. Városgazdálkodási és Pénzügyi Bizottság határozata**

**(11 igen, 0 nem, 0 tartózkodás szavazattal)**

*(Őszi Éva nem vett részt a szavazásban.)*

A Városgazdálkodási és Pénzügyi Bizottság úgy dönt, hogy

1. az „Újszülött ajándékcsomagok” tárgyú közbeszerzési értékhatárt el nem érő beszerzési eljárást eredményesnek nyilvánítja.

Felelős: polgármester

Határidő: 2017. január 16.

1. a beszerzési eljárásban érvényes és legalacsonyabb összegű ajánlatot az ADD Communications Kft. (székhely: 1115 Budapest, Bartók Béla u. 152/H.; adószám: 12967214-2-43; cégjegyzékszám: 01 09 727867)tett, ezért a Kft. a nyertes ajánlattevő. Elfogadott ajánlati ára:

|  |  |
| --- | --- |
| **Ajánlati ár:** 1 db újszülött ajándékcsomagra vonatkozóan: bruttó Ft | 9.682,- Ft |

Felelős: polgármester

Határidő: 2017. január 16.

1. a határozat 2. pontja alapján felkéri a polgármestert a szerződés aláírására.

Felelős: polgármester

Határidő: 2017. január 23.

**A döntés végrehajtását végző szervezeti egység: Jegyzői Kabinet Belső Ellátási Iroda**

**2. Gazdálkodási Ügyosztály**

*(írásbeli előterjesztés)*

**Napirend 2.1. pontja: Javaslat közterület-használati kérelmek elbírálására**

*Előterjesztő: dr. Galambos Eszter - ügyosztályvezető*

**A napirend 2.1. pontját külön tárgyalásra kikérték.**

**Napirend 2.2. pontja: Tulajdonosi hozzájárulás Budapest VIII. kerület, Reguly Antal utca 31. számú ingatlanra leágazó gáz elosztóvezeték kiépítéséhez**

*Előterjesztő: dr. Galambos Eszter – ügyosztályvezető*

**3/2017. (I.16.) sz. Városgazdálkodási és Pénzügyi Bizottság határozata**

**(11 igen, 0 nem, 0 tartózkodás szavazattal)**

*(Vörös Tamás nem vett részt a szavazásban.)*

*(Tematikai blokkban történt a szavazás.)*

A Városgazdálkodási és Pénzügyi Bizottság úgy dönt, hogy tulajdonosi hozzájárulását adja – a FŐGÁZ Földgázelosztási Kft. megbízásából a terveket készítő HELYSZÍN Építőipari Kft. (cégjegyzékszám: 01 09 861432; székhely: 1031 Budapest, Nánási út 5-7. A ép. 1. lph. 114.) részére – a Budapest VIII. kerület, Reguly Antal utca 31. szám alatti ingatlan (hrsz: 38662) gázellátását biztosító kisnyomású gázvezeték leágazás kiépítésének közterületi munkáihoz, az alábbi feltételekkel és kikötésekkel:

* 1. jelen tulajdonosi hozzájárulás a beruházót (építtetőt) nem mentesíti az építéshez szükséges egyéb szakhatósági és hatósági engedélyek beszerzése alól,
  2. a tulajdonosi hozzájárulás a Reguly Antal utca (hrsz: 38649) út- és járdaszakaszára terjed ki,
  3. a beruházónak (építtetőnek) a közútkezelői és munkakezdési (burkolatbontási) hozzájárulást a vonatkozó rendelet (19/1994. (V.31.) KHVM rendelet) szerinti mellékletek csatolásával a Budapest Főváros VIII. kerület Polgármesteri Hivatal Hatósági Ügyosztály Építésügyi Irodájától előzetesen meg kell kérni, és az abban foglaltakat maradéktalanul be kell tartani,
  4. kötelezi a kivitelezőt a Reguly Antal utcai járda- és útszakaszon a bontási helyek (és járda szegélykő) megfelelő minőségben történő helyreállítására, melyre a beruházó/kivitelező közösen 5 év garanciát vállal:
* A bontással érintett Reguly Antal utca útpálya burkolatát az alábbi rétegrenddel kell helyreállítani szerkezeti rétegenként 20-20 cm átlapolással:
* 4 cm vtg. AC11 jelű hengerelt aszfaltbeton kopóréteg
* 6 cm vtg. AC11 jelű hengerelt aszfaltbeton kötőréteg
* 20 cm vtg. C8/10-32/F stabilizált útalap
* 20 cm vtg. fagyálló homokos kavics ágyazat Trq 95% (más anyaggal nem helyettesíthető)
* A bontással érintett Reguly Antal utca járda burkolatát az alábbi rétegrenddel kell helyreállítani szerkezeti rétegenként 20-20 cm átlapolással:
* 3 cm vtg. MA-4 érdesített öntött aszfalt kopóréteg (**a járda teljes szélességében**)
* 15 cm vtg. C8/10-32/F stabilizált útalap
* 15 cm vtg. fagyálló homokos kavics ágyazat Trq 95% (más anyaggal nem helyettesíthető)
* A bontással érintett Reguly Antal utcai zöldterület helyreállításakor a zöldterület részét képező, károsodott (kitermelt, szennyeződött illetve elszállított) termőtalaj pótlását - I. osztályú termőföld visszatöltésével – kell elvégezni, fák 3 m-es körzetében a kitermelt talajszelvény teljes mélységében (1 m mélységig), egyéb zöldterületeken 20 cm mélységig.
  1. az engedélyes köteles a munkák (helyreállítás) elkészültéről a közterület tulajdonosát írásban értesíteni,
  2. jelen tulajdonosi hozzájárulás csak az engedélyező szervek, szakhatóságok előírásainak maradéktalan betartásával, a döntés napjától számított 1 évig érvényes.

Felelős: polgármester

Határidő: 2017. január 16.

**A döntés végrehajtását végző szervezeti egység: Gazdálkodási Ügyosztály**

**Napirend 2.3. pontja: Tulajdonosi hozzájárulás a Budapest VIII. kerület, Múzeum utca 19. számú ingatlanra kapubehajtó építéséhez**

*Előterjesztő: dr. Galambos Eszter – ügyosztályvezető*

**4/2017. (I.16.) sz. Városgazdálkodási és Pénzügyi Bizottság határozata**

**(11 igen, 0 nem, 0 tartózkodás szavazattal)**

*(Vörös Tamás nem vett részt a szavazásban.)*

*(Tematikai blokkban történt a szavazás.)*

A Városgazdálkodási és Pénzügyi Bizottság úgy dönt, hogy tulajdonosi hozzájárulását adja az SKS Terv Mérnökiroda Kft. (cégjegyzékszám: 01 09 911353; székhely: 1145 Budapest, Columbus utca 24. A.) kérelmére, hogy a Budapest VIII. kerület, Múzeum utca 19. szám alatti ingatlan átalakításával megvalósuló diákszálló és rendház (Új Sophianum) építési engedélyezése a jelen eljárásban benyújtott terv szerinti új útcsatlakozással valósuljon meg. A Bizottság hozzájárulását az alábbi feltételekkel és kikötésekkel adja meg:

1. jelen tulajdonosi hozzájárulás a beruházót (építtetőt) nem mentesíti az építéshez szükséges egyéb szakhatósági és hatósági engedélyek beszerzése alól,
2. a beruházónak (építtetőnek) a közútkezelői és munkakezdési (burkolatbontási) hozzájárulást a vonatkozó rendelet (19/1994. (V.31.) KHVM rendelet) szerinti mellékletek csatolásával a Budapest Főváros VIII. kerület Polgármesteri Hivatal Hatósági Ügyosztály Építésügyi Irodájától előzetesen meg kell kérni, és az abban foglaltakat maradéktalanul be kell tartani,
3. a hozzájárulás a Budapest VIII. kerület, Múzeum utca (hrsz: 36562) út- és járdaszakaszára terjed ki,
4. kötelezi a beruházót (építtetőt) a Múzeum utcai részen a meglévő útcsatlakozás megszüntetése kapcsán a járdaszegély és járda helyreállítására, az új útcsatlakozás – csapadékvíz elvezetését biztosító – megfelelő minőségű kialakítására, melyre beruházó/építtető 5 év garanciát vállal:

* a bontással érintett Múzeum utca járda burkolatát a járda teljes szélességében – szegély kiépítés után – az alábbi rétegrenddel kell helyreállítani szerkezeti rétegenként 20-20 cm átlapolással:
* 3 cm vtg. MA-4 öntött aszfalt (teljes szélességben)
* 15 cm vtg. Ckt alap
* 15 cm vtg. fagyálló homokos kavics ágyazat Trq 95% (más anyaggal nem helyettesíthető)
* a Múzeum utca gépkocsi kapubehajtót – a szegély kialakítását követően – az alábbi rétegrenddel kell kiépíteni:
* 3 cm vtg. MA 8 öntött aszfalt (az átépítendő járdaszakasz teljes felületén)
* 15 cm Ckt alap
* 15 cm vtg. fagyálló homokos kavics ágyazat Trq 95% (más anyaggal nem helyettesíthető)

1. az engedélyes köteles a munkák (helyreállítás) elkészültéről a közterület tulajdonosát írásban értesíteni,
2. jelen tulajdonosi hozzájárulás csak az engedélyező szervek, szakhatóságok előírásainak maradéktalan betartásával, a döntés napjától számított 2 évig érvényes.

Felelős: polgármester

Határidő: 2017. január 16.

**A döntés végrehajtását végző szervezeti egység: Gazdálkodási Ügyosztály**

*Borsos Gábor 13 óra 5 perckor megérkezett – a Bizottság létszáma 13 főre változott.*

**Napirend 2.1. pontja: Javaslat közterület-használati kérelmek elbírálására**

*Előterjesztő: dr. Galambos Eszter - ügyosztályvezető*

**5/2017. (I.16.) sz. Városgazdálkodási és Pénzügyi Bizottság határozata**

**(9 igen, 2 nem, 2 tartózkodás szavazattal)**

A Városgazdálkodási és Pénzügyi Bizottság úgy dönt, hogy

1. közterület-használati hozzájárulást ad – egy összegben történő teljes díjfizetéssel - az alábbiak szerint:

|  |  |
| --- | --- |
| Közterület-használó, kérelmező:  A közterület-használat ideje:  Közterület-használat célja:  Közterület-használat helye:  Közterület-használat nagysága: | **HUFER-BAU Kft.**  (székhely: 1193 Budapest, Könyvkötő u. 22.)  2017. január 16. – 2017. január 31.  építési munkaterület – bontási munkálatok (építési felvonulási terület)  Budapest VIII. kerület, Bókay u. 43. szám előtti járdán  21 m2 |

Felelős: polgármester

Határidő: 2017. január 16.

2. tudomásul veszi – teljes díjfizetéssel – HUFER-BAU Kft. Budapest VIII. kerület, Bókay u. 43. szám előtti közterület vonatkozásában építési munkaterület céljából igénybe vett közterület-használatát 2017. január 12. napjától - 2017. január 15. napjáig szóló időtartamra.

Felelős: polgármester

Határidő: 2017. január 16.

**A döntés végrehajtását végző szervezeti egység: Gazdálkodási Ügyosztály**

**6/2017. (I.16.) sz. Városgazdálkodási és Pénzügyi Bizottság határozata**

**(13 igen, 0 nem, 0 tartózkodás szavazattal)**

A Városgazdálkodási és Pénzügyi Bizottság úgy dönt, hogy a Pilon-Architekt Kft. részére az 1244/2016. (XII.12.) számú határozatában megadott közterület-használati hozzájáruláshoz kapcsolódó közterület-használat díjat, azaz 768 096,- Ft-ot egy összegben visszautal a Rendelet 26. § (1) bekezdésben foglaltak alapján.

|  |  |
| --- | --- |
|  |  |

Felelős: polgármester

Határidő: 2017. január 16.

**A döntés végrehajtását végző szervezeti egység: Gazdálkodási Ügyosztály**

**7/2017. (I.16.) sz. Városgazdálkodási és Pénzügyi Bizottság határozata**

**(13 igen, 0 nem, 0 tartózkodás szavazattal)**

A Városgazdálkodási és Pénzügyi Bizottság úgy dönt, hogy – teljes díjmentességgel - közterület-használati hozzájárulást ad az alábbiak szerint:

|  |  |
| --- | --- |
| Közterület-használó, kérelmező:  A közterület-használat ideje:  Közterület-használat célja:  Közterület-használat helye:  Közterület-használat nagysága: | (lakhely: 1082 Budapest, Leonardo da Vinci u.)  2017. január 16. – 2017. január 31.  adománygyűjtés  Budapest VIII. kerület, Baross u. 8. szám előtti járdán (a Szabó Ervin téren elhelyezkedő virágágyás sarkánál)  1 m2 |

Felelős: polgármester

Határidő: 2017. január 16.

**A döntés végrehajtását végző szervezeti egység: Gazdálkodási Ügyosztály**

**8/2017. (I.16.) sz. Városgazdálkodási és Pénzügyi Bizottság határozata**

**(13 igen, 0 nem, 0 tartózkodás szavazattal)**

A Városgazdálkodási és Pénzügyi Bizottság úgy dönt, hogy közterület-használati hozzájárulást ad – egy összegben történő teljes díjfizetéssel - az alábbiak szerint:

|  |  |
| --- | --- |
| Közterület-használó, kérelmező:  A közterület-használat ideje:  Közterület-használat célja:  Közterület-használat helye:  Közterület-használat nagysága: | **Bedák Pál egyéni vállalkozó**  (székhely: 1086 Budapest, Dobozi u. 27.)  2017. március 01. – 2017. március 15.  idény jellegű asztali árusítás (nőnap és Március 15. alkalmából)  Budapest VIII. kerület, Népszínház u. 7-9.  2 m2 |

Felelős: polgármester

Határidő: 2017. január 16.

**A döntés végrehajtását végző szervezeti egység: Gazdálkodási Ügyosztály**

**9/2017. (I.16.) sz. Városgazdálkodási és Pénzügyi Bizottság határozata**

**(13 igen, 0 nem, 0 tartózkodás szavazattal)**

A Városgazdálkodási és Pénzügyi Bizottság úgy dönt, hogy közterület-használati hozzájárulást ad – egy összegben történő teljes díjfizetéssel - az alábbiak szerint:

|  |  |
| --- | --- |
| Közterület-használó, kérelmező:  A közterület-használat ideje:  Közterület-használat célja:  Közterület-használat helye:  Közterület-használat nagysága: | **Pesti Építő és Faipari Zrt.**  (székhely: 1112 Budapest, Rózsatő út 10.)  2017. január 23. – 2017. június 15.  építési munkaterület (építési felvonulási terület és építési konténer elhelyezése parkolóhelyen)  Budapest VIII. kerület, Bauer Sándor u. 3-5. szám előtti járdán és 2 db parkolóhelyen  47 m2 (járda) + 2 db parkolóhely  2 db parkolóhely (parkolóhelyenként 10 m2) |

Felelős: polgármester

Határidő: 2017. január 16.

**A döntés végrehajtását végző szervezeti egység: Gazdálkodási Ügyosztály**

**10/2017. (I.16.) sz. Városgazdálkodási és Pénzügyi Bizottság határozata**

**(13 igen, 0 nem, 0 tartózkodás szavazattal)**

A Városgazdálkodási és Pénzügyi Bizottság úgy dönt, hogy a Budapest VIII. kerület, Bródy Sándor utca 32. szám alatti Társasház részére az 1160/2016. (XI.21.) számú határozatában megadott közterület-használati hozzájáruláshoz kapcsolódó közterület-használati díjat, azaz 2 368 296,- Ft-ot egy összegben visszautal a Rendelet 26. § (1) bekezdésben foglaltak alapján.

|  |  |
| --- | --- |
|  |  |

Felelős: polgármester

Határidő: 2017. január 16.

**A döntés végrehajtását végző szervezeti egység: Gazdálkodási Ügyosztály**

**3. Józsefvárosi Gazdálkodási Központ Zrt.**

*(írásbeli előterjesztés)*

**Napirend 3.1. pontja: Javaslat az Új Teleki téri Piac C jelű üzlethelyiségének pályázat útján történő hasznosítására**

*Előterjesztő: Mach József – piacvezető*

**11/2017. (I.16.) sz. Városgazdálkodási és Pénzügyi Bizottság határozata**

**(13 igen, 0 nem, 0 tartózkodás szavazattal)**

*(Tematikai blokkban történt a szavazás.)*

A Városgazdálkodási és Pénzügyi Bizottság úgy dönt, hogy

1. pályáztatás útján hasznosítja a Budapest VIII. kerület, 35123/11 hrsz. alatt nyilvántartott, természetben a Budapest VIII. kerület, Teleki László tér 1. szám alatti Piac-csarnok épületében található, C jelzésű, 36 m2 alapterületű, önkormányzati tulajdonban lévő üzlethelyiséget, amelyre tekintettel elfogadja a határozat mellékletét képező pályázati felhívást.

Felelős: Józsefvárosi Gazdálkodási Központ Zrt.

Határidő: 2017. január 16.

1. felkéri a pályázatot kiíró Józsefvárosi Gazdálkodási Központ Zrt.-t arra, hogy gondoskodjon a pályázati felhívásnak a Budapest Főváros VIII. kerület Józsefvárosi Önkormányzat honlapján, illetve a Józsefvárosi Gazdálkodási Központ Zrt. honlapján történő megjelenítéséről, valamint a Budapest Főváros VIII. kerület Józsefvárosi Polgármesteri Hivatal hirdetőtábláján és az Új Teleki Téri Piac erre a célra rendszeresített hirdetőtábláján történő közzétételéről, továbbá a pályázati eljárás lebonyolításáról.

Felelős: Józsefvárosi Gazdálkodási Központ Zrt.

Határidő: 2017. január 17.; 12:00 óra

**A döntés végrehajtását végző szervezeti egység: Józsefvárosi Gazdálkodási Központ Zrt. Új Teleki téri Piac és Termelői Piacok Divízió**

**A 11/2017. (I.16.) sz. VPB határozat mellékletét a kivonat melléklete tartalmazza.**

**Napirend 3.2. pontja: Javaslat a Városgazdálkodási és Pénzügyi Bizottság 1300/2016. (XII.19.) számú határozatának visszavonására, fakárral kapcsolatos kártérítési igény elbírálására**

*Előterjesztő: Ács Péter - városüzemeltetési igazgató*

**12/2017. (I.16.) sz. Városgazdálkodási és Pénzügyi Bizottság határozata**

**(13 igen, 0 nem, 0 tartózkodás szavazattal)**

*(Tematikai blokkban történt a szavazás.)*

A Városgazdálkodási és Pénzügyi Bizottság úgy dönt, hogy

1. visszavonja az 1300/2016. (XII.19.) számú határozatát.

Felelős: polgármester

Határidő: 2017. január 16.

2. a Fővárosi Büntetés-végrehajtási Intézet által, az RR0325 frsz.-ú gépjárművel kapcsolatban előterjesztett kártérítési igényét a Budapest VIII. kerület, Győrffy István utca 22. szám előtt 2016. szeptember 26. napján történt káreseménnyel kapcsolatban a Groupama Garancia Biztosító állásfoglalása alapján elismeri, és a biztosító által megállapított önrész 55.305,- Ft összegét kifizeti. A kifizetés feltétele olyan egyezség megkötése, amelyben a károsult nyilatkozik arról, hogy a kártérítés megfizetésével egyidejűleg lemond minden további kártérítési igényéről az Önkormányzattal szemben.

Felelős: polgármester

Határidő: 2017. január 16.

**A döntés végrehajtását végző szervezeti egység: Józsefvárosi Gazdálkodási Központ Zrt., Gazdálkodási Ügyosztály, Pénzügyi Ügyosztály**

**4. Zárt ülés keretében tárgyalandó előterjesztések**

*(írásbeli előterjesztés)*

**Napirend 4.1. pontja: Javaslat „Budapest Főváros VIII. kerületének területén üzemelő térfigyelő rendszer karbantartási és hibajavítási munkái” tárgyú közbeszerzési eljárás eredményének megállapítására**

*Előterjesztő: Bajusz Ferenc - a Közterület-felügyeleti Ügyosztály vezetője*

**13/2017. (I.16.) sz. Városgazdálkodási és Pénzügyi Bizottság határozata**

**(13 igen, 0 nem, 0 tartózkodás szavazattal)**

A Városgazdálkodási és Pénzügyi Bizottság a *„Budapest Főváros VIII. kerületének területén üzemelő térfigyelő rendszer karbantartási és hibajavítási munkái*” tárgyú közbeszerzési eljárásban úgy dönt, hogy

1. a közbeszerzési eljárás eredményes.

Felelős: polgármester

Határidő: 2017. január 16.

1. a Multi Alarm Biztonságtechnikai Fejlesztő, Kereskedelmi és Szolgáltató Zrt. (1106 Budapest, Fátyolka u. 8.) és az M.B.V. Szolgáltató Kft. (1103 Budapest, Gergely utca 35./G) ajánlattevők által benyújtott ajánlat érvényes, velük szemben nem áll fenn kizáró ok és ajánlattevők alkalmasak a szerződés teljesítésére. Az ajánlattevők ajánlatai megfelelnek az ajánlattételi felhívásban és a vonatkozó jogszabályokban – különösen a Kbt.-ben – foglaltaknak.

Felelős: polgármester

Határidő: 2017. január 16.

1. nyertes ajánlattevő a Multi Alarm Biztonságtechnikai Fejlesztő, Kereskedelmi és Szolgáltató Zrt. (1106 Budapest, Fátyolka u. 8.), tekintettel arra, hogy ajánlattevő nyújtotta be az értékelési szempontok szerinti legkedvezőbb (legjobb ár-érték arányú) érvényes ajánlatot, továbbá az ajánlott ellenszolgáltatás az Ajánlatkérő rendelkezésére álló anyagi fedezet összegére tekintettel is megfelelő.

Elfogadott ajánlata:

|  |  |
| --- | --- |
| Havi karbantartási díj összege kameránként (Ft/kamera/hó) | 2 310 HUF |
| Az eseti hibák kijavítására vonatkozó munka rezsióradíja (HUF/óra) | 19 200 HUF |
| Alkatrészek összesített megajánlott értéke (nettó HUF) | 17 069 150 HUF |
| Késedelmi kötbér mértéke (%/nap) | 2 % |

Felelős: polgármester

Határidő: 2017. január 16.

1. második helyezett ajánlattevő az M.B.V. Szolgáltató Kft. (1103 Budapest, Gergely utca 35./G), tekintettel arra, hogy ajánlattevő nyújtotta be az értékelési szempontok szerinti második legkedvezőbb (legjobb ár-érték arányú) érvényes ajánlatot, továbbá az ajánlott ellenszolgáltatás az Ajánlatkérő rendelkezésére álló anyagi fedezet összegére tekintettel is megfelelő.

Elfogadott ajánlata:

|  |  |
| --- | --- |
| Havi karbantartási díj összege kameránként (Ft/kamera/hó) | 2 450 HUF |
| Az eseti hibák kijavítására vonatkozó munka rezsióradíja (HUF/óra) | 20 000 HUF |
| Alkatrészek összesített megajánlott értéke (nettó HUF) | 17 760 000 HUF |
| Késedelmi kötbér mértéke (%/nap) | 2 % |

Felelős: polgármester

Határidő: 2017. január 16.

1. a szerződést a Multi Alarm Biztonságtechnikai Fejlesztő, Kereskedelmi és Szolgáltató Zrt. (1106 Budapest, Fátyolka u. 8.) ajánlattevővel köti meg és felkéri a polgármestert annak aláírására.

Felelős: polgármester

Határidő: a Kbt. szerinti szerződéskötési moratórium lejáratát követően

**A döntés végrehajtását végző szervezeti egység: ÉSZ-KER Kft., Jegyzői Kabinet**

Budapest, 2017. január 16.

**Soós György s.k.**

Bizottság elnöke

A jegyzőkönyvi kivonat hiteles:

Bodnár Gabriella

Szervezési és Képviselői Iroda vezetője

A jegyzőkönyvi kivonatot készítette:

Pálka Dóra

Szervezési és Képviselői Iroda ügyintézője